
DR 30.11.2017                                                           21                   

 
Tuan Yang di-Pertua: Sila. 

Dato’ Sri Dr. Haji Irmohizam bin Haji Ibrahim [Kuala Selangor]: Terima kasih 
Tuan Yang di-Pertua, terima kasih Yang Berhormat Timbalan Menteri. Saya amat 
bersetuju dengan apa yang disebut oleh Yang Berhormat Menteri mengenai pembinaan 
SJKT Desa Coalfields. Sehingga hari ini bukan setakat batu, tidak pernah bergerak pasir 
pun tidak ada langsung Tuan Yang di-Pertua.   

Jadi, sebab itu saya berharap sangat lah dapat diberi pertimbangan khususnya 
untuk menyegerakan sekolah khususnya SJKT Desa Coalfields, Parlimen Kuala 
Selangor. Saya juga hendak ucapkan terima kasih dan tahniah kepada kementerian yang 
mana antara perkara yang dibangkitkan oleh masyarakat India khususnya di Ladang 
Braunston iaitu pembinaan SJKT Ladang Braunston yang kini dalam fasa terakhir untuk 
siap dan ucapkan terima kasih dia atas keprihatinan Yang Berhormat Menteri untuk yang 
membantu menyegerakan sekolah ini untuk di segera disiapkan.   

Soalan saya Tuan Yang di-Pertua, saya hendak tanya tentang inisiatif yang 
dilakukan oleh pihak kerajaan khususnya Kementerian Pendidikan khususnya dalam 
menggalakkan perkongsian di antara sektor awam dan juga swasta dalam 
membangunkan infrastruktur Sekolah Jenis Kebangsaan Tamil khususnya di negara kita. 
Ini kerana saya lihat dari segi infrastruktur SJKT yang ada dalam Parlimen Kuala 
Selangor saya fikir memerlukan banyak suntikan terutama sekali dalam memastikan 
keselesaan guru dan juga warga pendidik di sekolah tersebut. Terima kasih Tuan Yang 
di-Pertua.   

 Datuk P. Kamalanathan a/l P. Panchanathan: Terima kasih Yang Berhormat 
Kuala Selangor yang memahami benar perkara yang berlaku di Coalfields. Bukan sahaja 
itu Yang Berhormat Kuala Selangor janji mereka dulu bukan sahaja- janji mereka dulu 
hendak membina sebuah sekolah 18 bilik darjah untuk empat ekar tanah bersama 
asrama, 2011.   

Akan tetapi hari ini dia cadangkan kepada kita untuk membina asrama pula. Kita 
tahu bagaimana untuk membangunkan Sekolah Tamil kerana kerajaan pimpinan Yang 
Amat Berhormat Perdana Menteri Dato’ Sri Mohd. Najib bin Tun Abdul Razak merupakan 
satu-satunya pemimpin yang sehingga hari ini telah pun memberi peruntukan hampir 
RM1 bilion.   

Tahun 2009 hingga tahun ini hampir RM1 bilion telah diberi peruntukan khas 
penyelenggaraan. Di sinilah kejayaan kerajaan pimpinan Yang Amat Berhormat Menteri 
Pekan dan juga pimpinan Yang Berhormat Segamat sebagai Presiden Parti Komponen 
Barisan Nasional. Tidak ada apa yang hendak dimalukan kerana kerajaan ini akan 
melaksanakannya. Kita bekerjasama dengan semua syarikat-syarikat, kita memang 
terbuka untuk bekerjasama dengan sesiapa sahaja yang ingin membantu malah 
Kerajaan Persekutuan dan juga Yang Berhormat Menteri Pendidikan, Padang Terap juga 
memberi segala bantuan yang boleh untuk memastikan kerja-kerja penyelenggaraan 
diberikan kepada semua 524 buah sekolah.   

Pada masa yang sama, kita mengalu-alukan mana-mana syarikat yang sedia 
tampil ke hadapan untuk membantu infrastruktur penambahbaikan sekolah-sekolah 
Tamil Malaysia kerana anjakan Kesembilan Pelan Pembangunan Pendidikan Malaysia 
juga memberi keutamaan kepada public-private partnership. Terima kasih Tuan Yang di-
Pertua.  

 Datuk Aaron Ago anak Dagang [Kanowit]: Satu lagi, satu lagi Tuan Yang di-
Pertua. 

Tuan Yang di-Pertua: Yang Berhormat, yang berdiri itu duduk lah Yang 
Berhormat.  Kalau saya senyum saya jarang-jarang senyum. Apabila saya senyum, 
adalah hal kenapa saya senyum. Duduk dulu. Yang berdiri itu duduk dulu. Sila. 

Tuan Manivannan a/l Gowindasamy [Kapar]: Saya sengaja hendak Tuan 
Yang di-Pertua senyum. 

Tuan Yang di-Pertua: Duduk dulu. Soal pendidikan adalah soal yang amat 
mustahak bagi saya. Saya sekarang sedang memikirkan sama ada membenarkan lagi 
soalan tambahan ketiga kerana saya mempunyai budi bicara sama ada membenarkan 
atau tidak.  

 

 



Tuan Yang di-Pertua: Sila. Dato' Sri Dr. Haji Irmohizam bin Haji Ibrahim [Kuala Selangor]: Terima kasih Tuan Yang di-Pertua, terima kasih Yang Berhormat Timbalan Menteri. Saya amat bersetuju dengan apa yang disebut oleh Yang Berhormat Menteri mengenai pembinaan SJKT Desa Coalfields. Sehingga hari ini bukan setakat batu, tidak pernah bergerak pasir pun tidak ada langsung Tuan Yang di-Pertua. Jadi, sebab itu saya berharap sangat lah dapat diberi pertimbangan khususnya untuk menyegerakan sekolah khususnya SJKT Desa Coalfields, Parlimen Kuala Selangor. Saya juga hendak ucapkan terima kasih dan tahniah kepada kementerian yang mana antara perkara yang dibangkitkan oleh masyarakat India khususnya di Ladang Braunston iaitu pembinaan SJKT Ladang Braunston yang kini dalam fasa terakhir untuk siap dan ucapkan terima kasih dia atas keprihatinan Yang Berhormat Menteri untuk yang membantu menyegerakan sekolah ini untuk di segera disiapkan. Soalan saya Tuan Yang di-Pertua, saya hendak tanya tentang inisiatif yang dilakukan oleh pihak kerajaan khususnya Kementerian Pendidikan khususnya dalam menggalakkan perkongsian di antara sektor awam dan juga swasta dalam membangunkan infrastruktur Sekolah Jenis Kebangsaan Tamil khususnya di negara kita. Ini kerana saya lihat dari segi infrastruktur SJKT yang ada dalam Parlimen Kuala Selangor saya fikir memerlukan banyak suntikan terutama sekali dalam memastikan keselesaan guru dan juga warga pendidik di sekolah tersebut. Terima kasih Tuan Yang di-Pertua. Datuk P. Kamalanathan a/l P. Panchanathan: Terima kasih Yang Berhormat Kuala Selangor yang memahami benar perkara yang berlaku di Coalfields. Bukan sahaja itu Yang Berhormat Kuala Selangor janji mereka dulu bukan sahaja- janji mereka dulu hendak membina sebuah sekolah 18 bilik darjah untuk empat ekar tanah bersama asrama, 2011. Akan tetapi hari ini dia cadangkan kepada kita untuk membina asrama pula. Kita tahu bagaimana untuk membangunkan Sekolah Tamil kerana kerajaan pimpinan Yang Amat Berhormat Perdana Menteri Dato' Sri Mohd. Najib bin Tun Abdul Razak merupakan satu-satunya pemimpin yang sehingga hari ini telah pun memberi peruntukan hampir RM1 bilion. Tahun 2009 hingga tahun ini hampir RM1 bilion telah diberi peruntukan khas penyelenggaraan. Di sinilah kejayaan kerajaan pimpinan Yang Amat Berhormat Menteri Pekan dan juga pimpinan Yang Berhormat Segamat sebagai Presiden Parti Komponen Barisan Nasional. Tidak ada apa yang hendak dimalukan kerana kerajaan ini akan melaksanakannya. Kita bekerjasama dengan semua syarikat-syarikat, kita memang terbuka untuk bekerjasama dengan sesiapa sahaja yang ingin membantu malah Kerajaan Persekutuan dan juga Yang Berhormat Menteri Pendidikan, Padang Terap juga memberi segala bantuan yang boleh untuk memastikan kerja-kerja penyelenggaraan diberikan kepada semua 524 buah sekolah. Pada masa yang sama, kita mengalu-alukan mana-mana syarikat yang sedia tampil ke hadapan untuk membantu infrastruktur penambahbaikan sekolah-sekolah Tamil Malaysia kerana anjakan Kesembilan Pelan Pembangunan Pendidikan Malaysia juga memberi keutamaan kepada public-private partnership. Terima kasih Tuan Yang di- Pertua. Datuk Aaron Ago anak Dagang [Kanowit]: Satu lagi, satu lagi Tuan Yang di- Pertua. Tuan Yang di-Pertua: Yang Berhormat, yang berdiri itu duduk lah Yang Berhormat. Kalau saya senyum saya jarang-jarang senyum. Apabila saya senyum, adalah hal kenapa saya senyum. Duduk dulu. Yang berdiri itu duduk dulu. Sila. Tuan Manivannan a/l Gowindasamy [Kapar]: Saya sengaja hendak Tuan Yang di-Pertua senyum. Tuan Yang di-Pertua: Duduk dulu. Soal pendidikan adalah soal yang amat mustahak bagi saya. Saya sekarang sedang memikirkan sama ada membenarkan lagi soalan tambahan ketiga kerana saya mempunyai budi bicara sama ada membenarkan atau tidak.